# Ralph Bryans

Ralph Bryans (Belfast, 7 de març de 1941 - Ayrshire, 6 d'agost de 2014) fou un pilot de motociclisme nord-irlandès que va guanyar el Campionat del Món de 50cc de 1965, cosa que el converteix en l'únic irlandès a haver guanyat mai un campionat del món de velocitat.

## Carrera esportiva

Bryans va començar a circular per carretera amb una BSA Bantam quan treballava com a aprenent de muntador a l'edat de setze anys. Va participar en la seva primera cursa, la Tandragee 100 de 1959, amb una Ambassador 199 cc prestada. De cara al 1960, va instal·lar un motor Triumph Terrier de 150 cc al bastidor de la seva Bantam i amb la moto resultant va guanyar el campionat d'Irlanda de 200 cc.
El 1961, Bryans va passar a pilotar una Norton Manx de 350 cc de 1958 que li va proporcionar el seu patrocinador, el corredor d'assegurances James Wilson, i va adquirir experiència en companyia de pilots com ara Tommy Robb, Dick Creith i George Purvis. El 1962, Bryans va debutar al TT de l'Illa de Man i més tard va disputar el Gran Premi de l'Ulster, on va quedar novè en la classe de 350cc amb la seva Wilson-Norton i desè a la de 500cc amb una Manx Norton de Reg Dearden.
El desembre de 1962, Bryans va arribar a un acord amb Joe Ryan per a pilotar les seves Norton durant el 1963. Aquell any, el campió Jim Redman es va adonar de la seva qualitat per primera vegada al Gran Premi de l'Ulster. Més tard, Bultaco va fitxar Bryans després de convidar-lo a provar les seves TSS a Catalunya, però al seu moment li va permetre d'aprofitar una oferta posterior d'Honda. El 1964, com a pilot de fàbrica de la marca japonesa, Bryans va ser subcampió del món de 50cc i va acabar tercer a la cursa de 125cc del TT de l'Illa de Man. El 1965, Bryans va guanyar el campionat del món de 50cc amb l'equip oficial d'Honda després de guanyar tres curses i obtenir dos segons llocs al llarg de la temporada.
Ralph Bryans es va morir a la seva casa d'Ayrshire (Escòcia) el 6 d'agost de 2014, a 73 anys, després d'una curta malaltia.

## Resultats al Mundial de motociclisme

Barem de puntuació de 1950 a 1968:
| Posició | 1 | 2 | 3 | 4 | 5 | 6 |
| Punts | 8 | 6 | 4 | 3 | 2 | 1 |
(Ids. Grans Premis | Llegenda) (Curses en negreta indiquen pole; curses en itàlica indiquen volta ràpida)
| Any | Categoria | Equip | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | Punts | Posició | Victòries |
| 1962 | 50cc | Benelli | ESP - | FRA - | IOM 15 | NED - | BEL - | GER - | | DDR - | NAT - | FIN - | ARG - | | | 0 | - | 0 |
| 1962 | 350cc | Wilson Norton | | | IOM NC | NED - | | | ULS 10 | DDR - | NAT - | FIN - | | | | 0 | - | 0 |
| 1963 | 125cc | Honda | ESP - | GER - | FRA - | IOM 9 | NED - | BEL - | ULS - | DDR - | FIN - | NAT - | ARG - | JPN - | | 0 | - | 0 |
| 1963 | 250cc | Benelli | ESP - | GER - | | IOM NC | NED - | BEL - | ULS - | DDR - | | NAT - | ARG - | JPN - | | 0 | - | 0 |
| 1963 | 500cc | Norton | | | | IOM - | NED - | BEL - | ULS 5 | DDR - | FIN - | NAT - | ARG - | | | 2 | 14è | 0 |
| 1964 | 50cc | Honda | USA - | ESP NC | FRA NC | IOM 2 | NED 1 | BEL 1 | GER 1 | | | FIN - | | JPN - | | 30 | 2n | 3 |
| 1964 | 125cc | Honda | USA - | ESP - | FRA - | IOM 3 | NED 3 | | GER NC | DDR 8 | ULS 3 | FIN 2 | NAT 4 | JPN - | | 21 | 5è | 0 |
| 1964 | 250cc | Honda | USA - | ESP - | FRA - | IOM - | NED - | BEL - | GER - | DDR - | ULS 3 | | NAT - | JPN - | | 4 | 14è | 0 |
| 1965 | 50cc | Honda | USA - | GER 1 | ESP 2 | FRA 1 | IOM NC | NED 1 | BEL 5 | | | | | | JPN 2 | 36 | 1r | 3 |
| 1965 | 125cc | Honda | USA - | GER NC | ESP NC | FRA NC | IOM 6 | NED - | | DDR - | CZE - | ULS 4 | FIN 4 | NAT - | JPN 3 | 11 | 8è | 0 |
| 1965 | 250cc | Honda | USA - | GER - | ESP - | FRA - | IOM - | NED - | BEL - | DDR - | CZE - | ULS 5 | FIN 3 | NAT - | JPN - | 6 | 13è | 0 |
| 1966 | 50cc | Honda | ESP 3 | GER 2 | NED 2 | | | | | IOM 1 | NAT 2 | JPN - | | | | 26 | 2n | 1 |
| 1966 | 125cc | Honda | ESP 3 | GER 2 | NED NC | DDR 6 | CZE 2 | FIN 3 | ULS 2 | IOM 7 | NAT 2 | JPN - | | | | 32 | 3r | 0 |
| 1967 | 250cc | Honda | ESP 2 | GER 1 | FRA 4 | IOM 3 | NED 3 | BEL 3 | DDR 3 | CZE 4 | FIN NC | ULS 2 | NAT 3 | CAN 3 | JPN 1 | 40 | 4t | 2 |
| 1967 | 350cc | Honda | | GER - | | IOM - | NED - | | DDR - | CZE - | | ULS 2 | NAT 1 | | JPN 2 | 20 | 3r | 1 |

## Notes

* ↑ Malgrat que algunes fonts indiquen el 1942 com a l'any de naixement i, per tant, n'infereixen erròniament que es va morir a 72 anys, Ralph Bryans va néixer el 7 de març de 1941, tal com ell mateix afirmava en una carta el 1978 i com recullen també altres fonts.

## Referències

* 1 2 «Tributes To Ralph Bryans» (en anglès). ulstergrandprix.net, 13-08-2014. [Consulta: 3 maig 2016].
* 1 2 «Ralph Bryans career statistics» (en anglès). motogp.com. Arxivat de l'original el 2020-04-10. [Consulta: 3 maig 2016].
* ↑ Dixon, David «Meet Ralph Bryans» (en anglès). Motor Cycle, 25-06-1964, pàg. 128-129 [Consulta: 24 gener 2014].
* ↑ «Pilotos de MotoGP™ > Perfiles > Estadísticas y resultados > Ralph Bryans» (en castellà). motogp.com. MotoGP. [Consulta: 17 abril 2024].
* ↑ Lindsay, Paul. «Belfast biking world champ Ralph Bryans dies at 72» (en anglès). belfasttelegraph.co.uk. Belfast Telegraph, 08-08-2014. [Consulta: 8 agost 2014].
* ↑ «Letter from Ralph Bryans to Rolf Eggersdorfer» (JPG) (en anglès). eggersdorfer.info. Arxivat de l'original el 21/8/2014. [Consulta: 21 agost 2014]. «[..]where I was born in 1941»
* ↑ «Ralph Bryans» (en anglès). heraldscotland.com. The Herald, 29-08-2014. [Consulta: 17 abril 2024].
* ↑ «Ralph Bryans – Ireland’s Only Grand Prix World Champion 1965» (en anglès). Ireland Made. irelandmade.ie, Temporada 4, Episodi 14, 05-03-2024 [Consulta: 17 abril 2024].
Campions del Món de motociclisme de 50cc i 80cc$^1$ :
1962 - Degner
1963 - Anderson
1964 - Anderson
1965 - Bryans
1966 - Anscheidt
1967 - Anscheidt
1968 - Anscheidt
1969 - Nieto
1970 - Nieto
1971 - De Vries
1972 - Nieto
1973 - De Vries
1974 - Van Kessel
1975 - Nieto
1976 - Nieto
1977 - Nieto
1978 - Tormo
1979 - Lazzarini
1980 - Lazzarini
1981 - Tormo
1982 - Dörflinger
1983 - Dörflinger
1984 - Dörflinger
1985 - Dörflinger
1986 - Martínez
1987 - Martínez
1988 - Martínez
1989 - Herreros :
$^1$El campionat de 50cc se substituí pel nou de 80cc la temporada de 1984. :